b'\n_START_ARTICLE_\nSjakhty\n_START_SECTION_\nHistorie\n_START_PARAGRAPH_\nByen ble grunnlagt 3. oktober 1867 som bosetningen Gornoje Grusjevskoje (russisk: \xd0\x93\xd0\xbe\xd1\x80\xd0\xbd\xd0\xbe\xd0\xb5 \xd0\x93\xd1\x80\xd1\x83\xd1\x88\xd0\xb5\xd0\xb2\xd1\x81\xd0\xba\xd0\xbe\xd0\xb5). Fra 1881 til 1921 het byen Aleksandrovsk-Grusjevskij (russisk: \xd0\x90\xd0\xbb\xd0\xb5\xd0\xba\xd1\x81\xd0\xb0\xd0\xbd\xd0\xb4\xd1\x80\xd0\xbe\xd0\xb2\xd1\x81\xd0\xba-\xd0\x93\xd1\x80\xd1\x83\xd1\x88\xd0\xb5\xd0\xb2\xd1\x81\xd0\xba\xd0\xb8\xd0\xb9)._NEWLINE_I 1914 hadde innbyggertallet kommet opp i 54\xc2\xa0000. Hovedn\xc3\xa6ringsveien var utvinning av kull, som hadde v\xc3\xa6rt drevet i regionen siden 1700-tallet. Befolkningen var fattig, men byen hadde jernbane, telegraf og telefon-nettverk, elektrisitet og vann- og avl\xc3\xb8psystemer, samt biblioteker, sykehus og et postkontor. De fleste handelsmennene og industriherrene bodde i Rostov og Novotsjerkassk._NEWLINE_I 1917 skiftet byen hender tre ganger, til den ble \xc2\xabfrigjort\xc2\xbb 28. april 1919 av Donarmeen under General Fitzkhelaurov. I 20 m\xc3\xa5neder var den uavhengig av bolsjevikene, men ble herjet av tyfus._NEWLINE_13. januar 1921 fikk byen sitt n\xc3\xa5v\xc3\xa6rende navn. Navnet \xc2\xabSjakhty\xc2\xbb (dvs. gruvesjakt) ble valgt p\xc3\xa5 grunn av byens tilknytning til kullgruvene. P\xc3\xa5 1920-tallet ble mange kirker og arkiver \xc3\xb8delagt, og alle gatenavnene ble endret._NEWLINE_I juli 1942, under andre verdenskrig, ble byen okkupert av Tysklands arm\xc3\xa9er. Under den tyske tilbaketrekningen i februar 1943 ble mange kullgruver og bygninger \xc3\xb8delagt._NEWLINE_I 1948 n\xc3\xa5dde kullproduksjonen de samme niv\xc3\xa5er som f\xc3\xb8r krigen. I Brezjnev-perioden n\xc3\xa5dde byen h\xc3\xb8ydepunktet i sin utvikling, med en befolkning p\xc3\xa5 over 250\xc2\xa0000 og en kullproduksjon p\xc3\xa5 10\xc2\xa0millioner tonn pr \xc3\xa5r._NEWLINE_Perestrojka var \xc3\xb8deleggende for byen, ettersom gruver ble privatisert og stengt, med massiv arbeidsl\xc3\xb8shet og en kraftig \xc3\xb8kning i kriminalitet og rusmisbruk._NEWLINE_Sjakhty er i dag det viktigste industrielle senteret i det \xc3\xb8stlige Donbass.'